આ અંગે મળતી માહિતી અનુસાર આફવા ગામે નવા ફળિયામાં રહેતા જીતુભાઈ રવજીભાઈ હળપતિ ઉંમર વર્ષ 45 કેટલાક સમયથી લકવા ની બીમારી પીડાતા હતા. આથી તેઓ જિંદગીથી કંટાળી જતા ગત બીજી જુલાઈના રોજ તેઓ ઘરેથી કોઈને પણ કહ્યા વગર ક્યાંક જતા રહ્યા હતા. પરિવારજનોએ તેમની શોધખોળ હાથ ધરી હતી. દરમિયાન શનિવારે સાંજે છ વાગ્યાની આસપાસ તેમની લાશ ગામના આફવા ગામના નવા ફળિયાની સામે આવેલ શેરડીના ખેતરમાં વૃક્ષ સાથે ગળે ફાંસો ખાધેલી હાલતમાં મળી આવી હતી. લાશ એકદમ કોહવાઇ ગયેલી હતી. પોલીસે અકસ્માત મોતનો ગુનો નોંધી આગળની તપાસ હાથ ધરી છે.